Apstiprināts ar Ādažu novada pašvaldības

2024.gada 05. novembra

 rīkojumu Nr. ĀNP/8-14/24/29

Saskaņā ar

Valsts izglītības satura centra

2024. gada 7. oktobra rīkojumu Nr.4.1.-07/73

**Ādažu novada skatuves runas konkurss 2025**

**NOLIKUMS**

**MĒRĶIS**

1. Bērnu un jauniešu kultūras izpratnes un pašizpausmes mākslā lietpratības veicināšana un līdzdalība Dziesmu un deju svētku tradīcijas saglabāšanā.

**UZDEVUMI**

1. Attīstīt un pilnveidot bērnu un jauniešu skatuves runas kultūru un aktiermeistarību.
2. Profesionāli novērtēt dalībnieku skatuves runas iemaņas un prasmes un sniegt metodiskos ieteikumus skolēnu skatuves runas pilnveidei.
3. Sekmēt bērnu un jauniešu interesi par latviešu un pasaules literatūras mantojumu un devumu latviešu nacionālās kultūras veidošanā.

**ORGANIZATORI**

1. Konkursu organizē:

5.1. **1. kārta** –Ādažu novada pašvaldības Centrālās administrācijas Izglītības un jaunatnes nodaļa (turpmāk – IJN);

5.2. **2. kārta** – Valsts izglītības un satura centrs (turpmāk–VISC). 2. kārtas nolikums pieejams: <https://www.visc.gov.lv/lv/nolikumi-un-prezentacijas>

**DALĪBNIEKI**

1. Ādažu novada vispārējās un interešu izglītības iestāžu izglītojamie.

**Dalībnieka personas datu aizsardzības nosacījumi**

7. Dalībnieki var tikt fotografēti vai filmēti, un fotogrāfijas un audiovizuālais materiāls var tikt publiskots ar mērķi popularizēt bērnu un jauniešu radošās un mākslinieciskās aktivitātes un atspoguļot to norises sabiedrības interesēs un kultūrvēsturisko liecību saglabāšanā.

8. Dalībnieka pedagogs ir informēts par pilngadīga dalībnieka un nepilngadīga dalībnieka vecāka vai aizbildņa rakstisku piekrišanu par to, ka dalībnieks var tikt fiksēts audio, audiovizuālā un fotogrāfiju veidā un viņa personas dati var tikt apstrādāti.

**NORISE**

1. Skolēnu skatuves runas konkurss (turpmāk- konkurss) notiek :

9.1. **Atlase** novada pirmajai kārtai no 2025.gada janvāra līdz februārim notiek Ādažu novada pašvaldības vispārējās un interešu izglītības iestādēs.

 9.2. **1. kārta – 2025. gada 7. martā plkst. 10:00** notiek Ādažu novada Kultūras centra Ceriņu zālē, Ādažos, Ādažu novadā.

9.3. **2. kārta** – 2025. gada 26. martā Limbažos, Limbažu Bērnu un jauniešu centrā.

9.4. **Fināls** – 2025. gada 8. maijā Rīga (vieta tiek precizēta).

1. Konkursa norises nosacījumi:

10.1. Priekšnesuma izpildījums tematiski jāsaista ar skolēna spēju literārā darba autora vārdiem paust izpratni, prieku, izbrīnu, redzējumu par šī laika aktuālām tēmām: dzīvība, brīvība, zināšanas, atbildība, tolerance, ģimene, tradīcijas.

10.2. Dalībnieks runā vienu prozas un vienu dzejas darbu. Vienu no darbiem var izpildīt latviešu valodas dialektā/izloksnē vai mazākumtautības valodā.

10.3. Katra atsevišķā literārā darba priekšnesuma ilgums nedrīkst pārsniegt 3 minūtes.

10.4. Dalībnieki konkursā piedalās šādās vecuma grupās:

- 1.klases grupa;

- 2.- 3.klašu grupa;

- 4.- 6.klašu grupa;

- 7.- 9.klašu grupa;

- 10.-12.klašu grupa;

**PIETEIKŠANĀS**

11. Dalībnieku skaitu konkursa 1. kārtai izglītības iestādes izvirza:

- ne vairāk kā 1 dalībnieku katrā vecuma grupā, kurā ir 1 līdz 4 paralēlām klasēm;

- ne vairāk kā 2 dalībniekus katrā vecuma grupā, kurās ir 5 līdz 7 paralēlām klasēm;

- ne vairāk kā 3 dalībnieku katrā vecuma grupā, kurās ir 8 līdz 10 paralēlās klases;

- no katras interešu izglītības iestādes izvirza ne vairāk kā 1 dalībnieku;

1. Dalībniekus konkursa 1. kārtai piesaka dalībnieka pārstāvētā izglītības iestāde, aizpildot un nosūtot pieteikumu (Pielikums Nr. 1)līdz **2025. gada 3. martam** (ieskaitot) uz e-pasta adresi alise.timermane@adazunovads.lv
2. Dalībniekus konkursa 2. kārtai piesaka IJN.

**VĒRTĒŠANA**

1. Konkursa atlases kārtu vērtē izglītības iestādes izveidota vērtēšanas komisija.
2. Konkursa 1. kārtu vērtē IJN izveidota vērtēšanas komisija.

16. Skatuves runas vērtēšanas kritēriji (max 50 punkti):

16.1. domas atklāsme (runas loģika un runātāja uzdevums) - 10 punkti,

16.2. spilgtu priekšstatu gleznu esamība un atklāsme klausītājam (teikto redzēt, dzirdēt, saprast) - 10 punkti

16.3. kontakts ar klausītāju (kam runā) - 10 punkti,

16.4. skaidra dikcija un artikulācija - 10 punkti,

16.5. repertuāra atbilstība runātājam (vecums, individualitāte) - 10 punkti.

17. Saskaņā ar vērtēšanas komisijas vērtējumu dalībnieki saņem augstākās pakāpes diplomus, I, II, III pakāpes diplomus un pateicības:

Augstākās pakāpes diploms - 45-50 punkti,

I pakāpes diploms - 40 – 44,99 punkti,

II pakāpes diploms - 35 – 39,99 punkti,

III pakāpes diploms - 30 – 34,99 punkti,

Pateicība par piedalīšanos līdz 29,99 punktiem.

**FINANSĒŠANA**

1. Atlases konkursa organizēšanu finansē izglītības iestāde.
2. 1. kārtas konkursa organizēšanu finansē no Izglītības un jaunatnes nodaļas budžeta.
3. Dalībnieku piedalīšanos konkursa 1. kārtā nodrošina izglītības iestāde, kuru dalībnieks pārstāv.

**KONTAKTINFORMĀCIJA**

 Atbildīgā persona par skatuves runas konkursa organizēšanu Ādažu novada pašvaldībā ir Izglītības un jaunatnes nodaļas interešu izglītības koordinatore Alise Timermane, tālr., 22452044, alise.timermane@adazunovads.lv,

*Pielikums Nr.1*

**PIETEIKUMS**

 **Ādažu novada skatuves runas konkurss 2025**

 **1.kārtai**

 Pieteikumi jānosūt elektroniski **līdz 2025. gada 3. martam (ieskaitot)** pirms dalības1.kārtas konkursā uz e-pastu: alise.timermane@adazunovads.lv

 \_\_\_\_\_\_\_\_\_\_\_\_\_\_Ādažu novada pašvaldība\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_Ādažu kultūras centrs\_\_\_\_\_\_\_\_\_\_\_\_\_\_\_\_\_\_\_\_\_\_

norises vieta

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **N.p.k.** | **Dalībnieka vārds, uzvārds** | **Izglītības iestāde** | **Klase** | **Autora vārds, uzvārds** | **Nosaukums** | **Ilgums (nepārsniedz 3 min.)** | **Pedagoga vārds, uzvārds** | **Pedagoga tālruņa nr.** |
| 1. |  |  |  |  |  |  |  |  |
|  |  |  |
| 2. |  |  |  |  |  |  |  |  |
|  |  |  |

Informāciju sagatavoja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (vārds, uzvārds)

Kontakttālrunis\_\_\_\_\_\_\_\_\_\_\_\_\_\_\_\_\_\_\_, e-pasta adrese\_\_\_\_\_\_\_\_\_\_\_\_\_\_\_\_\_\_\_\_\_